ai4bharat/Pralekha huggingface dataset:
অর্থমন্ত্রক
৭৫তম বর্ষের বাজেটে স্বাধীনতার শততম বর্ষের জন্য উন্নয়নের ভিত গড়ে তুলতে অগ্রাধিকার
নয়াদিল্লী, ০১ ফেব্রুয়ারি, ২০২২
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে সাধারণ বাজেট পেশ করার সময় বলেন, দেশ স্বাধীনতার অমৃত মহোৎসব উদযাপন করছে। আমরা অমৃতকালে প্রবেশ করেছি। আগামী ২৫ বছরে দেশ স্বাধীনতার শততম বর্ষের দিকে এগিয়ে যাবে। পরবর্তী ২৫ বছরের জন্য দেশের অর্থনীতির ভিত গড়ে তুলতে এই বাজেটে বিশেষ পরিকল্পনা করা হয়েছে।
অমৃতকালে পরিকল্পনা
মন্ত্রী জানান, ম্যাক্রো এবং মাইক্রো অর্থনীতির ক্ষেত্রে সর্বাঙ্গীন উন্নয়ন নিশ্চিত করা, দেশে ডিজিটাল অর্থনীতিতে উৎসাহদান, আর্থিক প্রযুক্তি, প্রযুক্তি নির্ভর উন্নয়ন, জ্বালানী ব্যবহারে পরিবর্তন, জলবায়ু পরিবর্তনের মতো সমস্যার সমাধান, বেসরকারী বিনিয়োগে উৎসাহদানের জন্য প্রয়োজনীয় পরিবেশ গড়ে তোলা হবে। আগামী ২৫ বছরে এই বিষয়গুলিকে অগ্রাধিকার দেওয়া হবে। মন্ত্রী বলেন, পিএম গতিশক্তি, সর্বাঙ্গীন উন্নয়ন, উৎপাদনশীলতা বৃদ্দি ও বিনিয়োগ, নতুন নতুন সম্ভাবনা গড়ে তোলার ওপর এবারের বাজেটে গুরুত্ব দেওয়া হয়েছে।
বিকাশের জন্য বাজেট
বর্তমান বছরে আর্থিক প্রবৃদ্ধির হার ৯.২ শতাংশ হবে বলে ধারণা করা হয়েছে। এরফলে বিশ্বের বৃহৎ অর্থনীতিগুলির মধ্যে ভারতের প্রবৃদ্ধির হার সর্ববৃহৎ হবে। শ্রীমতী সীতারমন বলেন, ভবিষ্যতের কথা বিবেচনা করে এই বাজেটে উন্নয়নের প্রতি বিশেষ গুরুত্ব দেওয়া হয়েছে। এর সুফল যাতে আমাদের যুব সম্প্রদায়, মহিলা, কৃষক, তপশীলি জাতি ও উপজাতি গোষ্ঠীভুক্ত মানুষরা পান তা নিশ্চিত করা হচ্ছে। পিএম গতিশক্তির মাধ্যমে অত্যাধুনিক পরিকাঠামো গড়ে তুলতে উৎসাহদানের জন্য প্রয়োজনীয় ব্যবস্থা নেওয়া হয়েছে। এর মাধ্যমে দেশের অর্থনীতির পুনরুদ্ধার হবে।
টিকাকরণ অভিযানে গতির সঞ্চার
যে গতিতে টিকাকরণ অভিযান চলছে এবং বিগত দু বছরে স্বাস্থ্য পরিকাঠামোর উন্নয়নে যে উদ্যোগ নেওয়া হয়েছে তারফলে ভারত আগামী দিনে যেকোন চ্যালেঞ্জের মোকাবিলা সহজেই করতে পারবে বলে মন্ত্রী আশাপ্রকাশ করেছেন। তিনি বলেন, ওমিক্রন ভ্যারিয়েন্টের ঢেউয়ের মধ্যে আমরা রয়েছি কিন্তু এর সংক্রমণ মৃদু। আজ ‘সবকা প্রয়াস’ ভাবনায় ভারত এগিয়ে চলেছে। দেশের দরিদ্র মানুষরা যাতে বিভিন্ন সরকারি প্রকল্পের সুযোগের সদ্ব্যবহার করতে পারেন এবং মধ্যবিত্ত শ্রেণী প্রয়োজনীয় সুযোগ-সুবিধা পান তা নিশ্চিত করতে এবারের বাজেটে গুরুত্ব দেওয়া হয়েছে।
CG/CB /NS
(
স্বাস্থ্যওপরিবারকল্যাণমন্ত্রক
দৈনিক-ভিত্তিতে সুস্থতার সংখ্যা আক্রান্তের সংখ্যাকে ছাপিয়ে যাওয়ায় সুস্থতার হারে উচ্চগতি অব্যাহত
নয়াদিল্লি, ১৭ ডিসেম্বর, ২০২০
রাজ্য ও কেন্দ্রশাসিত অঞ্চলগুলির সঙ্গে কেন্দ্রীয় সরকারের সুনির্দিষ্ট রণকৌশল ও সক্রিয় পদক্ষেপ গ্রহণের ফলে ভারতে সুস্থতার হারে উচ্চগতি অব্যাহত রয়েছে। একই সঙ্গে, সুস্পষ্টভাবে আক্রান্তের সংখ্যা ও মৃত্যুর সংখ্যা উভয়ই দ্রুত কমছে।
দৈনিক-ভিত্তিতে সুস্থতার সংখ্যা আক্রান্তের সংখ্যাকে ছাপিয়ে যাওয়ায় করোনা রোগীদের সুস্থতার হার ক্রমশ বৃদ্ধি পাচ্ছে। দেশে মোট সুস্থতার সংখ্যা প্রায় ৯৫ লক্ষ । সুস্থতার হার আজ আরও বেড়ে হয়েছে ৯৫.৩১ শতাংশ। সুস্থতার সংখ্যা ও সুনির্দিষ্টভাবে আক্রান্তের সংখ্যার মধ্যে ফারাক ক্রমশ বাড়ছে এবং বর্তমানে এই তারতম্য বেড়ে হয়েছে ৯১ লক্ষ ৬৭ হাজার ৩৭৪।
দৈনিক সুস্থতার সংখ্যা বৃদ্ধি পাওয়ার ফলে ভারতে সুস্পষ্টভাবে করোনায় আক্রান্তের সংখ্যা ক্রমশ কমছে। দেশে বর্তমানে সুস্পষ্টভাবে করোনায় আক্রান্তের সংখ্যা ৩ লক্ষ ২২ হাজার ৩৬৬, যা মোট করোনায় আক্রান্তের কেবল ৩.২৪ শতাংশ।
ভারতের সুস্থতার হার বিশ্বে অন্যতম সর্বাধিক। অন্যদিকে, বিশ্বে সুস্থতার হার এখানে ৭০.২৭ শতাংশ, সেখানে ভারতে এই হার ৯৫.৩১ শতাংশ। মার্কিন যুক্তরাষ্ট্র, ব্রাজিল, রাশিয়া ও ইতালিতে সুস্থতার হার ভারতের তুলনায় কম।
১৮টি রাজ্য ও কেন্দ্রশাসিত অঞ্চলে সুস্থতার হার জাতীয় গড়ের তুলনায় বেশি।
দেশে গত ২৪ ঘন্টায় আরও ৩৩ হাজার ২৯১ জন আরোগ্য লাভ করেছেন। এর মধ্যে ৭৫.৬৩ শতাংশই সুস্থ হয়েছেন ১০টি রাজ্য ও কেন্দ্রশাসিত অঞ্চল থেকে।
কেরলে গত ২৪ ঘন্টায় সর্বাধিক ৫ হাজার ৭২৮ জন রোগী সুস্থ হয়েছেন। মহারাষ্ট্রে একদিনেই সুস্থ হয়েছেন ৩ হাজার ৮৮৭ জন এবং পশ্চিমবঙ্গে সুস্থ হয়েছেন ২ হাজার ৭৬৭ জন।
দেশে গত ২৪ ঘন্টায় নতুন করে ২৪ হাজার ১০ জন করোনায় আক্রান্ত হয়েছেন। এর মধ্যে ৭৮.২৭ শতাংশ ক্ষেত্রে আক্রান্তের ঘটনা ঘটেছে ১০টি রাজ্য ও কেন্দ্রশাসিত অঞ্চলে। কেরল থেকে গত ২৪ ঘন্টায় ৬ হাজার ১৮৫ জনের আক্রান্তের খবর মিলেছে। পশ্চিমবঙ্গে বুধবার নতুন করে ২ হাজার ২৯৩ জন আক্রান্ত হয়েছেন। ছত্তিশগড়ে আক্রান্তের সংখ্যা ১ হাজার ৬৬১।
করোনাজনিত কারণে দেশে গত ২৪ ঘন্টায় ৩৫৫ জনের মৃত্যু হয়েছে। এর মধ্যে ৭৯.১৫ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে ১ দিনেই ৯৫ জনের মৃত্যুর খবর মিলেছে। পশ্চিমবঙ্গে মৃত্যু হয়েছে ৪৬ জনের এবং দিল্লিতে মারা গেছেন আরও ৩২ জন।
ভারতে দৈনিক মৃত্যুর সংখ্যা নিরন্তর কমছে। বর্তমানে মৃত্যুর হার কমে হয়েছে ১.৪৫ শতাংশ, যা লাগাতার কমছে। ভারতে করোনাজনিত কারণে মৃত্যু হার বিশ্বে অন্যতম সর্বনিম্ন।
সহযোগ মন্ত্রক
একাধিক মন্ত্রকের মধ্যে সমন্বয় সাধন
নতুন দিল্লি, ১০ অগাস্ট, ২০২১
কেন্দ্রীয় সরকারের আইন অনুসারে সমবায় মন্ত্রক সকল ক্ষেত্রের কর্মকাণ্ডে সহযোগিতা ও সমন্বয় সাধনে সাধারণ নীতি তত্ত্বাবধানের কাজ করবে । তবে সংশ্লিষ্ট মন্ত্রকও নির্দিষ্ট কাজের জন্য দায়বদ্ধ থাকবে । প্রয়োজন অনুযায়ী সমবায় ক্ষেত্রের জন্য পরিকল্পনামূলক কর্মসূচি গ্রহণ করবে ।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় সমবায় মন্ত্রী শ্রী অমিত শাহ ।
CG/SS/RAB
(Visitor Counter : 97
গ্রামোন্নয়নমন্ত্রক
কেন্দ্রীয় কৃষি ও গ্রামোন্নয়ন মন্ত্রকের মন্ত্রী শ্রী নরেন্দ্র সিং তোমর গ্রাম উন্নয়ন দপ্তরের অধীনে বিভিন্ন প্রকল্পের কাজের অগ্রগতি পর্যালোচনা করেছেন
এম জি এন আর ই জি এস প্রকল্পে বিভিন্ন রাজ্য ও কেন্দ্রশাসিত অঞ্চলের ২০১৯-২০ আর্থিক বছরের বকেয়া এবং ২০২০-২১ অর্থবর্ষের প্রথম ১৫ দিনের বকেয়া মেটাতে মোট ৭৩০০ কোটি টাকা মঞ্জুর করা হয়েছে
নতুন দিল্লি, ১৬ এপ্রিল, ২০২০
শ্রী তোমর প্রায় ৪০ লক্ষ পি এম এ ওয়াই  উপভোক্তা যারা দ্বিতীয় ও তৃতীয় কিস্তির টাকা পেয়েছেন তাদের বাকি টাকা দিয়ে বাড়ির কাজ দ্রুত শেষ করার পরামর্শ দিয়েছেন।
কেন্দ্রীয় কৃষি ও গ্রাম উন্নয়ন দপ্তরের মন্ত্রী নরেন্দ্র সিং তোমর গ্রাম উন্নয়ন দপ্তরের অধীনে বিভিন্ন প্রকল্পের কাজের পর্যালোচনা করেছেন। ওই বৈঠকে কেন্দ্রীয় গ্রাম উন্নয়ন দপ্তরের প্রতিমন্ত্রী সাধ্বী নিরঞ্জন জ্যোতি, দপ্তরের সচিব শ্রী রাজেশ ভূষণ এবং প্রবীণ অফিসাররা অংশ নেন।
শ্রী নরেন্দ্র সিং তোমর বিভিন্ন রাজ্য ও কেন্দ্রশাসিত অঞ্চলে গরিব মানুষদের জন্য মহাত্মা গান্ধী ন্যাশনাল রুরাল এম্প্লয়মেন্ট গ্যারান্টি scheme এ ২০১৯-২০ অর্থবর্ষের বকেয়া বরাদ্দ এবং বর্তমান আর্থিক বছরের প্রথম ১৫ দিনের বকেয়া মেটানোর জন্য মোট ৭৩০০ কোটি টাকা বরাদ্দের বিষয়টির প্রশংসা করেন। এম জি এন আর ই জি এস প্রকল্পে স্পর্শকাতর' এলাকায় সামাজিক দূরত্ব বজায় রেখে এবং মুখে মাস্ক ব্যবহার করে কাজ দক্ষভাবে এগিয়ে নিয়ে যেতে হবে বলে মন্ত্রী উল্লেখ করেন। একই সঙ্গে গ্রামীণ সম্পদ সৃষ্টির জন্য সেচ, জল সংরক্ষণ এবং জলের অপচয় বন্ধ করার ওপর গুরুত্ব দেন।
শ্রী তোমর দেশের বিভিন্ন স্বয়ম্ভর গোষ্ঠীর ৯৩০০০ ব্যক্তির তুলো দিয়ে মাস্ক ও স্যানিটাইজার তৈরির পাশাপাশি গ্রামীণ এলাকায় গোষ্ঠী রান্নাঘর চালানোর মাধ্যমে জনগোষ্ঠীকে খাওয়ানোর ব্যাপারে সন্তোষ প্রকাশ করেন। গ্রামের মানুষের রুটি রুজির যোগান বাড়ানো এবং গ্রামীণ অর্থনীতিতে অর্থ যোগানের জন্য দিনদয়াল অন্তদয় যোজনা-ন্যাশনাল রুরাল লাইভলিহুড মিশন  এর মাধ্যমে বেশি করে ব্যাংকের শাখা খোলার পক্ষে তিনি মতপ্রকাশ করেন। এই ধরনের প্রয়াসের মাধ্যমে ব্যাংক আরো বেশি ঋণ দিতে পারবে এবং গ্রামীণ মহিলারা পশু পালনে আরো উৎসাহিত হবেন বলে তিনি উল্লেখ করেন।
মন্ত্রী দীনদয়াল উপাধ্যায় গ্রামীণ কৌশল যোজনায় বিভিন্ন প্রকল্পের প্রয়োজনীয়তার ওপর তিনি গুরুত্ব দেন।
শ্রী তোমার জানান প্রধান মন্ত্রী আবাস যোজনা  কেন্দ্রীয় বাজেটে বরাদ্দ ১৯৫০০ কোটি টাকার মধ্যে ৮০০.৬৩ কোটি টাকা বিভিন্ন রাজ্যকে দেওয়া হয়েছে। তিনি পরামর্শ দেন প্রায় ৪০ লক্ষ উপভোক্তা প্রধানমন্ত্রী আবাস যোজনার দ্বিতীয় ও তৃতীয় কিস্তির টাকা পেয়েছেন, তাদের হাতে বাকি টাকা দেওয়া তুলে দেওয়া হলে তারা দ্রুত বাড়ির কাজ শেষ করতে পারবেন। লকডাউন চলাকালীন রাজ্য ও জেলা স্তরের দিশা কমিটির বৈঠক গুলি ভালোভাবে করার কথা বলেন তিনি। এর পাশাপাশি দিশার মত সংস্থার গুরুত্ব বাড়াতে ওই সংস্থার বৈঠক থেকে গৃহীত সিদ্ধান্তকে বাস্তবায়িত করার ওপর তিনি গুরুত্ব আরোপ করেন।
(CG/SC
শিল্পওবাণিজ্যমন্ত্রক
সরকারি ই-মার্কেট প্লেসের জাতীয় মিশনে ৮৫৭টি স্টার্ট-আপ ও ১২৩৪টি ক্ষুদ্র ও মাঝারি সংস্হার প্রবেশ
নয়াদিল্লি, ০৩ অক্টোবর, ২০১৮
সরকারী ই-মার্কেট প্লেস বা জেম-এ বিক্রেতার সংখ্যা গত সেপ্টেম্বর মাসে আরো ৭ শতাংশ বেড়েছে। আরও ৮৫৭টি স্টার্ট-আপ সংস্হা, ১২৩৪টি মাঝারি, ক্ষুদ্র ও অতি ক্ষুদ্র সংস্হা এবং ৮৩৪টি নতুন সংস্হা জেম-এর আওতায় এসেছে। মাঝারি, ক্ষুদ্র ও অতি ক্ষুদ্র মানের বিক্রেতাদের সবমিলিয়ে ৫৫০ কোটি টাকা মূল্যের ৪০ হাজারটি অর্ডার দেওয়া হয়েছে। চলতি অর্থবর্ষের প্রথম দুই মাসের মধ্যে দেশে ৩.৭৮ লক্ষ টাকার ব্যবসা হয়েছে। ইতিমধ্যে ১২১টি নতুন ধরনের দ্রব্যের বিভাগের চালু হয়েছে যার মধ্যে ৯২টি বিভাগে ব্যবসায়িক আদান-প্রদান হয়েছে।
গত ৫ই সেপ্টেম্বর বাণিজ্য ও শিল্প এবং অসামরিক বিমান চলাচল মন্ত্রী শ্রী সুরেশ প্রভু সরকারি ই-মার্কেট প্লেসের বা জেমের জাতীয় মিশন চালু করেন। ২০টি রাজ্য ও কেন্দ্রশাসিত অঞ্চল এই মিশনে সামিল হয়েছে। মিশনের লক্ষ্য জেম সম্বন্ধে সচেতনতা সৃষ্টি, ক্রেতা ও বিক্রেতাদের দেওয়া, তাদের জেমে নথিভুক্ত করানো ও জেমের মাধ্যমে ক্রয়ে উৎসাহিত করা। এই সচেতনতা সৃষ্টির সময়কালে, ক্রেতাদের নথিভুক্তকরণের ও জেমের মাধ্যমে কেন্দ্রীয়, রাজ্য স্তরের ও স্হানীয় সংস্হাগুলি ক্রয় বৃদ্ধির প্রচেষ্টা করা হয়েছে। এছাড়া, বিক্রেতাদের নানা ধরনের দ্রব্য জেমে নথিভুক্ত করার প্রয়াসও করা হয়েছে।
CG/SC/NS/…
(Visitor Counter : 108
স্বরাষ্ট্র মন্ত্রক
রাষ্ট্রসংঘের বিপর্যয় ঝুঁকি হ্রাস কার্যালয়ের পক্ষ থেকে ভারতের প্রধানমন্ত্রীর অতিরিক্ত মুখ্যসচিব ডঃ পি কে মিশ্রকে মর্যাদাপূর্ণ সাসাকাওয়া পুরস্কারে সম্মানিত করা হ’ল
নয়াদিল্লি, ১৭ মে, ২০১৯
রাষ্ট্রসংঘের বিপর্যয় ঝুঁকি হ্রাস কার্যালয় আজ জেনেভা’তে আয়োজিত বিপর্যয় ঝুঁকি হ্রাস সংক্রান্ত বিশ্ব মঞ্চের ষষ্ঠ অধিবেশনে ভারতের প্রধানমন্ত্রীর অতিরিক্ত মুখ্যসচিব ডঃ প্রমোদ কুমার মিশ্রকে ২০১৯ – এর মর্যাদাপূর্ণ সাসাকাওয়া পুরস্কারে সম্মানিত করেছে। উল্লেখ করা যেতে পারে, জেনেভা’তে বিপর্যয় ঝুঁকি হ্রাস সংক্রান্ত বিশ্ব মঞ্চের ষষ্ঠ অধিবেশন চলছে।
বিপর্যয়ের সময় সংশ্লিষ্ট অঞ্চলের মানুষের মধ্যে প্রকৃতির প্রতি সহনশীলতা ও সহমর্মিতা বাড়ানোর ক্ষেত্রে তাঁর দীর্ঘ মেয়াদী আন্তরিকতা ও নিষ্ঠার জন্যই ডঃ পি কে মিশ্রকে এই সম্মানে ভূষিত করা হয়েছে বলে রাষ্ট্রসংঘের বিপর্যয় ঝুঁকি হ্রাস কার্যালয়ের পক্ষ থেকে জানানো হয়েছে। কার্যালয়ের তরফে আরও বলা হয়েছে যে, বৈষম্য ও দারিদ্র্য হ্রাস তথা সামাজিক ও আর্থিক দিক থেকে অনগ্রসর শ্রেণীর মানুষের নিরাপত্তা ও সুরক্ষা বাড়াতে গুরুত্বপূর্ণ নীতির অঙ্গ হিসাবে সামাজিক অন্তর্ভুক্তিতে তাঁর ব্যক্তিগত দায়বদ্ধতার বিষয়টিকেও এই সম্মান প্রদানের মনোনয়নের সময় বিবেচনায় রাখা হয়েছিল।
উল্লেখ করা যেতে পারে, বিপর্যয় ঝুঁকি হ্রাস করার ক্ষেত্রে রাষ্ট্রসংঘের সাসাকাওয়া পুরস্কার সর্বাধিক মর্যাদাপুর্ণ আন্তর্জাতিক সম্মান। এখন থেকে তিন দশকেরও বেশি সময় আগে এই পুরস্কার চালু করা হয়। রাষ্ট্রসংঘের বিপর্যয় ঝুঁকি হ্রাস কার্যালয় এবং নিপ্পন ফাউন্ডেশন যৌথভাবে এই পুরস্কার প্রদান অনুষ্ঠানের আয়োজন করে থাকে। এবারের সাসাকাওয়া পুরস্কারের মূল ভাবনা ছিল ‘এক সার্বিক এবং সহনশীল সমাজ গড়ে তোলা’। পুরস্কার জয়ী ব্যক্তি-বিশেষ বা সংগঠনকে ৫০ হাজার মার্কিন ডলার দেওয়া হয়ে থাকে। এবারের পুরস্কারের জন্য রাষ্ট্রসংঘের ঐ কার্যালয়ে ৩১টি দেশ থেকে ৬১টিরও বেশি মনোনয়ন জমা পড়েছিল।
রাষ্ট্রসংঘের বিপর্যয় ঝুঁকি হ্রাস সংক্রান্ত বিশ্ব মঞ্চের অধিবেশনে অংশগ্রহণের পাশাপাশি ভারতীয় প্রতিনিধিদল ইউরোপীয় ইউনিয়নের প্রতিনিধিদের সঙ্গে এক দ্বিপাক্ষিক বৈঠকে মিলিত হন। বৈঠকে বিপর্যয় প্রতিরোধী পরিকাঠামো সম্পর্কিত ভারতের উদ্যোগগুলিতে সহযোগিতা নিয়ে আলোচনা হয়।
২
সুইজারল্যান্ডের জেনেভা’তে ১৩ – ১৭ই মে পর্যন্ত রাষ্ট্রসংঘের উদ্যোগে বিপর্যয় ঝুঁকি হ্রাস নিয়ে বিশ্ব মঞ্চের যে ষষ্ঠ অধিবেশনের আয়োজন করা হয়েছে, সেখানে ভারতের প্রধানমন্ত্রীর অতিরিক্ত মুখ্যসচিব ডঃ পি কে মিশ্রর নেতৃত্বে এক উচ্চ পর্যায়ের প্রতিনিধিদল অংশগ্রহণ করছেন। ভারতীয় প্রতিনিধিদলে ডঃ মিশ্র ছাড়াও রয়েছেন – জাতীয় বিপর্যয় ব্যবস্থাপনা কর্তৃপক্ষের সদস্য শ্রী কমল কিশোর এবং কেন্দ্রীয় স্বরাষ্ট্র মন্ত্রকের বিপর্যয় ব্যবস্থাপনা বিভাগের যুগ্ম সচিব শ্রী সঞ্জীব কুমার জিন্দাল। বিপর্যয় ঝুঁকি হ্রাস সংক্রান্ত বিশ্ব মঞ্চটি রাষ্ট্রসংঘের উদ্যোগে গঠিত এক বহুপাক্ষিক ফোরাম, যেখানে বিপর্যয় ঝুঁকি হ্রাস সম্পর্কিত বিভিন্ন অগ্রগতির পর্যালোচনা, জ্ঞান ও অভিজ্ঞতা আদান-প্রদান তথা সর্বাধুনিক প্রযুক্তিগত অগ্রগতি ও বর্তমান প্রবণতা সম্পর্কে দ্বিবার্ষিক ভিত্তিতে আলাপ-আলোচনা করা হয়।
CG/BD/SB
(Visitor Counter : 68
প্রধানমন্ত্রীরদপ্তর
এ মাসের ১৬ তারিখে রোজগার মেলার মাধ্যমে ৭১ হাজার প্রার্থীর মধ্যে নিয়োগপত্র বন্টন করবেন প্রধানমন্ত্রী
নয়াদিল্লি, ১৫ মে, ২০২৩
আগামী ১৬ মে, ২০২৩ বেলা সাড়ে দশটায় এক ভিডিও কনফারেন্সের মাধ্যমে নবনিযুক্ত ৭১ হাজার প্রার্থীর মধ্যে নিয়োগপত্র বন্টন করবেন প্রধানমন্ত্রী শ্রী নরেন্দ্র মোদী। ভিডিও কনফারেন্সের মঞ্চে বক্তব্যও রাখবেন তিনি।
দেশের নানা স্থানে আয়োজিত হবে রোজগার মেলা। বিভিন্ন কেন্দ্রীয় সরকারি দপ্তরে প্রার্থীদের নিয়োগ করা হবে। এই উদ্যোগে সামিল হয়েছে কয়েকটি রাজ্য সরকার এবং কেন্দ্রশাসিত অঞ্চল কর্তৃপক্ষও।
সারা দেশ থেকে নির্বাচিত প্রার্থীরা যোগ দেবেন গ্রামীণ ডাক সেবক, ইন্সপেক্টর অফ পোস্টস্, কমার্শিয়াল-কাম-টিকিট ক্লার্ক, জুনিয়র ক্লার্ক-কাম-টাইপিস্ট, জুনিয়র অ্যাকাউন্টস্ ক্লার্ক, ট্র্যাক মেন্টেনার, অ্যাসিস্ট্যান্ট এনফোর্সমেন্ট অফিসার, ইন্সপেক্টরস্, নার্সিং অফিসার, অ্যাসিস্ট্যান্ট সিকিউরিটি অফিসার, ফায়ারম্যান, অ্যাসিস্ট্যান্ট অ্যাকাউন্টস্ অফিসার, অ্যাসিস্ট্যান্ট অডিট অফিসার, ডিভিশনাল অ্যাকাউন্ট্যান্ট, অডিটর, কনস্টেবল, হেড কনস্টেবল, অ্যাসিস্ট্যান্ট কমান্ডান্ট, প্রিন্সিপাল ট্রেন্ড গ্র্যাজুয়েট টিচার, অ্যাসিস্ট্যান্ট রেজিস্ট্রার এবং অ্যাসিস্ট্যান্ট প্রফেসর সহ অন্যান্য বিভিন্ন পদে।
প্রসঙ্গত উল্লেখ্য, দেশে কর্মসংস্থানের সুযোগ সৃষ্টির লক্ষ্যে প্রধানমন্ত্রীর দৃঢ় অঙ্গীকার পূরণের এক বিশেষ পদক্ষেপ হিসাবে আয়োজিত হবে রোজগার মেলা। দেশের তরুণ ও যুবকদের ক্ষমতায়ন প্রচেষ্টায় এই ধরনের রোজগার মেলা বিশেষ অনুঘটকের কাজ করবে বলে মনে করা হচ্ছে।
যে সমস্ত প্রার্থীর হাতে নিয়োগপত্র তুলে দেওয়া হবে, তাঁরা অনলাইন ওরিয়েন্টেশন কোর্স ‘কর্মযোগী প্রারম্ভ’র মঞ্চে প্রশিক্ষণের সুযোগ পাবেন।
PG/SKD/SB
(
প্রধানমন্ত্রীরদপ্তর
প্রধানমন্ত্রী লোপোলি মেলো-র লেখা প্রবন্ধ ‘আ ডে ইন দ্য পার্লামেন্ট অ্যান্ড পিএমও’ ভাগ করে নিয়েছেন
নয়াদিল্লি, ৯ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী অরুণাচল প্রদেশের লোপোলি মেলো-র লেখা ‘আ ডে ইন দ্য পার্লামেন্ট অ্যান্ড পিএমও’ শীর্ষক একটি প্রবন্ধ ভাগ করে নিয়েছেন। শ্রী মোদী লোকসভার অধ্যক্ষ শ্রী ওম বিড়লারও প্রশংসা করেছেন এমন একটি উদ্যোগ নেওয়ার জন্য এবং উজ্জ্বল যুবাদের সঙ্গে তাঁর সাক্ষাৎ করার সুযোগ করে দেওয়ার জন্য।
একটি ট্যুইট বার্তায় প্রধানমন্ত্রী বলেছেন :
“আপনারা অরুণাচল প্রদেশের লোপোলি মেলো-র এই ব্যক্তিগত স্মৃতিচারণাটি পড়লে খুশি হবেন। আমি অধ্যক্ষ ওম বিড়লাজির প্রশংসা করতে চাই এই ধরনের উদ্যোগ নিতে এগিয়ে আসার জন্য যার ফলে উজ্জ্বল তরুণদের সঙ্গে আমার সাক্ষাতের সুযোগ ঘটেছে।”
PG/AP/DM/
(
দক্ষতাউন্নয়নওশিল্পোদ্যোগমন্ত্রক
এ এম নায়েক জাতীয় দক্ষতা উন্নয়ন নিগমের চেয়ারম্যান নিযুক্ত হয়েছেন
নয়াদিল্লি, ২৮ নভেম্বর, ২০১৮
কেন্দ্রীয় দক্ষতা উন্নয়ন ও উদ্যোগ মন্ত্রকের পক্ষ থেকে শ্রী এ এম নায়েক-কে জাতীয় দক্ষতা উন্নয়ন নিগমের চেয়ারম্যান নিযুক্ত করা হয়েছে। শ্রী নায়েক বর্তমানে ভারতের বৃহত্তম ইঞ্জিনিয়ারিং এবং নির্মাণ সংক্রান্ত সংস্থা লার্সেন অ্যান্ড ট্যুবরো লিমিটেডের গ্রুপ চেয়ারম্যান হিসাবে কর্মরত রয়েছেন। তিনি সারা দেশের মধ্যে অন্যতম শ্রদ্ধেয় পরিচালন বিশেষজ্ঞ হিসাবে পরিচিত।
কেন্দ্রীয় পেট্রোলিয়াম ও প্রাকৃতিক গ্যাস ও দক্ষতা উন্নয়ন মন্ত্রী শ্রী ধর্মেন্দ্র প্রধান এই ঘোষণা করে বলেন যে, শ্রী নায়েকের মধ্যে সফল নেতৃত্বের সব গুণগুলি রয়েছে। তাঁর নেতৃত্বে দেশে দক্ষতা উন্নয়নের কাজ গতি পাবে বলে তিনি অভিমত প্রকাশ করেন।
তাঁর নিয়োগ বিষয়ে শ্রী এ এম নায়েক বলেন, জাতীয় দক্ষতা উন্নয়ন নিগম শিল্প সংস্থাগুলির সঙ্গে অংশীদারিত্বের ভিত্তিতে দক্ষতা উন্নয়নের যে অনন্য মডেল তৈরি করেছে, তাকে কাজে লাগানোর সুযোগ তিনি গ্রহণ করবেন। ২০০৯ সালে দেশের অর্থনৈতিক উন্নয়নের ক্ষেত্রে অসাধারণ অবদানের জন্য শ্রী নায়েক’কে পদ্মভূষণ পুরস্কার প্রদান করা হয়েছে।
CG/PB/SB…
(Visitor Counter : 88
প্রধানমন্ত্রীরদপ্তর
প্রযুক্তির উন্নততর ব্যবহার, পরিচ্ছন্নতা অভিযান এবং কাজের পরিসর বৃদ্ধির প্রশংসা করলেন প্রধানমন্ত্রী
নয়াদিল্লি, ৯ মে, ২০২৩
প্রযুক্তির উত্তরোত্তর প্রয়োগ, পরিচ্ছন্নতা অভিযান এবং বিভিন্ন কাজের পরিসর বৃদ্ধির সুফলগুলির কথা তুলে ধরেছেন প্রধানমন্ত্রী শ্রী নরেন্দ্র মোদী।
কেন্দ্রীয় আইন ও বিচার মন্ত্রী শ্রী কিরেন রিজিজু-র সাম্প্রতিক এক ট্যুইট বার্তার উত্তরে প্রধানমন্ত্রী তাঁর বার্তায় বলেছেন :
“প্রযুক্তির ব্যাপক প্রয়োগ, পরিচ্ছন্নতা অভিযান এবং কাজের পরিসর বৃদ্ধির অনেক সুফল রয়েছে।”
শ্রী রিজিজু তাঁর মন্ত্রকের পরিচ্ছন্নতা, প্রযুক্তির ব্যবহার এবং কাজের পরিসর বৃদ্ধির প্রসঙ্গের কথা উল্লেখ করেছিলেন এক ট্যুইট বার্তায়।
আইন ও বিচার মন্ত্রকের এই উদ্যোগ ও প্রচেষ্টাকে একটি ‘চমৎকার পদক্ষেপ’ বলে বর্ণনা করেছেন প্রধানমন্ত্রী।
PG/SKD/DM/
(
বিজ্ঞানওপ্রযুক্তিমন্ত্রক
জল থেকে ফ্লুরাইড এবং লোহা দূর করার প্রযুক্তি ভার্চুয়ালি হস্তান্তর করলো সিএসআইআর-সিএমইআরআই
কলকাতা, ১১ অক্টোবর, ২০২০
মাটির তলার জল থেকে ফ্লুরাইড এবং লোহা উচ্চহারে দূর করার প্রযুক্তি ইতিমধ্যেই উদ্ভাবন করেছে দুর্গাপুরের সিএসআইআর-সিএমইআরআই। সেই প্রযুক্তিটি পশ্চিমবঙ্গের হাওড়ার মেসার্স ক্যাপ্রিক্যান্স অ্যাকুয়া প্রাইভেট লিমিটেডকে ভার্চুয়ালি হস্তান্তর করলো এই সংস্থা । এই হস্তান্তর প্রক্রিয়া চলাকালীন, সংস্থার নির্দেশক অধ্যাপক  হরিশ হিরানী বলেন, তাঁদের এই প্রযুক্তির সাহায্যে প্রতি ঘন্টায় ১০ হাজার লিটার জলকে বিশুদ্ধ করা সম্ভব হবে। এরজন্য ব্যবহৃত হয়েছে বালি, নুড়ি এবং বিশেষ কিছু শোষক পদার্থ। ত্রিস্তরীয় পদ্ধতিতে এই শোষক পদার্থের মাধ্যমে জলকে বিশুদ্ধ করা সম্ভব। জারণ, মহাকর্ষীয় স্থিতাবস্থা এবং রাসায়নিকভাবে শোষণ করার প্রযুক্তির মাধ্যমে পুরো প্রক্রিয়াটি সম্পন্ন হবে। এই প্রযুক্তিটি অবশ্যই ব্যয় সাশ্রয়ী। ডঃ হিরানী জানান, গত ৫০ বছর ধরে দেশে ফ্লুরাইড আক্রান্তের সংখ্যা ক্রমশ বৃদ্ধি পাচ্ছে। কোন কোন অঞ্চলে মাটির নীচ থেকে যথেচ্ছভাবে জল তুলে নেওয়ার ফলে জলস্তর কমে গিয়ে এই সমস্যা দেখা দিচ্ছে। অথচ ওই এলাকাগুলিতে জলের থেকে ফ্লুরাইড দূর করার জন্য সস্তার কোন পদ্ধতি না থাকায়, ফ্লুরাইড আক্রান্তের সংখ্যা ক্রমবর্ধমান। আত্মনির্ভর ভারত অভিযানের সঙ্গে সঙ্গতি রেখে এই প্রযুক্তিটি দেশের যুব সম্প্রদায়ের কর্মসংস্থানেরও সহায়ক হবে।
ক্যাপ্রিক্যান্স অ্যাকুয়া প্রাইভেট লিমিটেডের নির্দেশক শ্রী সঞ্জয় দত্ত জানান, সিএসআইআর-সিএমইআরআই-এর জল সংক্রান্ত এই প্রযুক্তি দেশের ঝুঁকিপূর্ণ এলাকায় ব্যবহার করা যাবে- কারণ এটি ব্যয়বহুল নয়। তাদের সংস্থা এই প্রযুক্তিটি ঝাড়খন্ড, উত্তরপ্রদেশ এবং অসমের ফ্লুরাইড ও লোহা মিশ্রিত জল যেসব অঞ্চলে বেশি, সেখানে ব্যবহার করার পরিকল্পনা নিয়েছে।
SSS/CB/NS
(Visitor Counter : 60
অর্থমন্ত্রক
সিবিআইসি কমপ্লায়েন্স ইনফরমেশন পোর্টাল চালু করেছে
নয়াদিল্লি, ০৪ অগাস্ট, ২০২১
কেন্দ্রীয় পরোক্ষ কর ও সীমাশুল্ক পর্ষদ  আজ ভারতীয় সীমাশুল্ক মান্যতা সম্পর্কিত একটি তথ্যমূলক পোর্টাল চালু করেছে। এই পোর্টাল থেকে প্রায় ১২ হাজার পণ্যের শুল্ক মাশুল সম্পর্কে বিভিন্ন পদ্ধতিগত নিয়ন্ত্রণমূলক ব্যবস্থা সম্পর্কে তথ্য পাওয়া যাবে। সিবিআইসি-র পক্ষ থেকে ব্যবসা-বাণিজ্যের সুবিধার্থে চালু করা এই পোর্টালের সাহায্যে আগ্রহী যে কোনও ব্যক্তি সীমাশুল্ক সম্পর্কিত আইনি ও পদ্ধতিগত বিষয় সম্পর্কে সর্বশেষ তথ্য সংগ্রহ করতে পারবে। এর ফলে, বিভিন্ন পণ্যের আমদানি ও রপ্তানি আরও সহজ হবে। শুল্ক মাশুল ব্যবস্থার এক্তিয়ারে থাকা সমস্ত পণ্যের রপ্তানি ও আমদানি সম্পর্কিত তথ্য সহজেই এই পোর্টাল থেকে পাওয়া যাবে এবং এর ফলে, সীমান্তপারের বাণিজ্য ব্যবস্থা আরও সরল হয়ে উঠবে। কাস্টমস্ কমপ্লায়েন্স ইনফরমেশন পোর্টাল  ব্যবহারের জন্য যে কোনও ব্যক্তি পোর্টালের কাস্টম ট্যারিফ হেডিং বা পণ্য সামগ্রী সংক্রান্ত বিবরণী বটনে গিয়ে ক্লিক করে ধাপে ধাপে সেখান থেকে আমদানি বা রপ্তানি সম্পর্কিত লাইসেন্স, সার্টিফিকেট প্রভৃতি সম্পর্কে তথ্য এবং পদ্ধতিগত নিয়ন্ত্রণমূলক ব্যবস্থার বিষয়ে তথ্য পেতে পারেন। এই পোর্টালের আরও একটি গুরুত্বপূর্ণ বৈশিষ্ট্য হ’ল – সারা দেশে সীমাশুল্ক নৌ-বন্দর, বিমানবন্দর ও স্থলবন্দর সম্পর্কেও তথ্য রয়েছে। এমনকি, নিয়ন্ত্রণমূলক সংস্থাগুলির ঠিকানা ও তাদের ওয়েবসাইটের বিবরণও এই পোর্টালে দেওয়া হয়েছে।
CG/BD/SB
(Visitor Counter : 177
প্রতিরক্ষামন্ত্রক
রাশিয়ায় বহুপাক্ষিক মহড়া জেডএপিএডি ২০২১ - এ অংশ নেওয়ার জন্য ভারতীয় সেনাবাহিনীর প্রস্তুতি
নয়াদিল্লি, ০১ সেপ্টেম্বর, ২০২১
ভারতীয় সেনাবাহিনীর ২০০ সদস্যের একটি দল জেডএপিএডি ২০২১ – এর মহড়ায় অংশ নেবে। চলতি বছরে ৩ থেকে ১৬ সেপ্টেম্বর পর্যন্ত রাশিয়ার নিঝনিতে এই মহড়া অনুষ্ঠিত হবে। রাশিয়ার সশস্ত্র বাহিনীর মহড়াগুলির মধ্যে অন্যতম হ’ল এই জেডএপিইডি ২০২১। মূলত, এই মহড়ায় সন্ত্রাসের বিরুদ্ধে অভিযানের বিভিন্ন দিক তুলে ধরা হবে। ইউরেশিয়ান ও দক্ষিণ এশীয় অঞ্চলের এক ডজনেরও বেশি দেশ এই মহড়ায় অংশ নেবে।
এই মহড়ায় অংশ নেওয়ার জন্য ভারতীয় সেনাবাহিনীর নাগা ব্যাটেলিয়ন গোষ্ঠী প্রস্তুতি শুরু করেছে। কঠোর প্রশিক্ষণের মধ্য দিয়ে এই প্রশিক্ষণ পর্ব চলছে। এই মহড়ার মূল লক্ষ্যই হ’ল অংশগ্রহণকারী দেশগুলির মধ্যে সামরিক ও কৌশলগত সম্পর্ক বৃদ্ধি করা।
CG/SS/SB
(Visitor Counter : 141
স্বরাষ্ট্র মন্ত্রক
সামুদ্রিক ঘূর্ণিঝড় বায়ু’র প্রেক্ষিতে গুজরাট এবং দিউ-এর প্রশাসনের উদ্দেশে পরামর্শ
কেন্দ্রীয় স্বরাষ্ট্র মন্ত্রক সামুদ্রিক ঘূর্ণিঝড় বায়ু’র প্রেক্ষিতে একটি উচ্চ পর্যায়ের বৈঠক করেছে। এই বৈঠকে গুজরাট এবং কেন্দ্রশাসিত অঞ্চল দিউ-এর প্রশাসনের উদ্দেশে বিস্তারিত পরামর্শ দেওয়া হয়েছে। এই ঘূর্ণিঝড়ের ফলে যাতে কোনও জীবনহানি না ঘটে, গুরুত্বপূর্ণ পরিকাঠামোর যেন ন্যূনতম ক্ষতি না হয় এবং ঘূর্ণিঝড় পরবর্তী পরিস্হিতিতে সমস্ত জরুরি পরিষেবা দ্রুত স্বাভাবিক করা যায় সেদিকে নজর রাখার জন্য অনুরোধ করা হয়েছে। গুজরাট এবং দিউ প্রশাসনকে সমুদ্রতটের পার্শ্ববর্তী নিচু এলাকা থেকে সকলকে নিরাপদ স্হানে সরিয়ে নিয়ে যেতে পরামর্শ দেওয়া হয়েছে।
ঘূর্ণিঝড় বায়ু ১২ জুন সকালে স্হলভাগে আছড়ে পড়ার সম্ভাবনা রয়েছে। প্রশাসন ঘূর্ণিঝড়ের ফলে সম্ভাব্য ক্ষতিগ্রস্হ এলাকা থেকে ৩ লক্ষ লোককে ৭০০টি ত্রাণ শিবিরে সরিয়ে নিয়ে যাওয়ার পরিকল্পনা করেছে। জাতীয় বিপর্যয় মোকাবিলা বাহিনীর সদস্যদের ৩৯টি দল মোতায়েন করা হয়েছে। এছাড়া সেনাবাহিনীও সতর্ক অবস্হায় রয়েছে।
কেন্দ্রীয় স্বরাষ্ট্র মন্ত্রক প্রতিনিয়ত পরিস্হিতির দিকে নজর রেখে চলেছে। কেন্দ্রীয় স্বরাষ্ট্র সচিব ১২ জুন কেন্দ্রীয় সরকারের বিভিন্ন মন্ত্রক ও সংস্হাগুলির সঙ্গে একটি পর্যালোচনা বৈঠক করবেন। এই বৈঠকে গুজরাটের মুখ্য সচিব এবং দিউ-এর মুখ্য পরামর্শদাতা উপস্হিত থাকবেন।
CG/CB/NS/… 12 June, 2019…
(Visitor Counter : 68
মানবসম্পদবিকাশমন্ত্রক
সমগ্র শিক্ষার আওতায় পরিচালিত আবাসিক বিদ্যালয় / ছাত্রাবাসগুলিকে 'নেতাজী সুভাষ চন্দ্র বসু আবাসিক বিদ্যালয় / ছাত্রাবাস' হিসেবে নামকরণ
নয়াদিল্লি, ৫ ফেব্রুয়ারি, ২০২১
নেতাজী সুভাষ চন্দ্র বসুর প্রতি সম্মান প্রদানের উদ্দেশ্যে কেন্দ্রীয় শিক্ষা মন্ত্রক সমগ্র শিক্ষার আওতায় পরিচালিত আবাসিক বিদ্যালয় / ছাত্রাবাসগুলিকে 'নেতাজী সুভাষ চন্দ্র বসু আবাসিক বিদ্যালয় / ছাত্রাবাস' হিসেবে নামকরণ করার সিদ্ধান্ত নিয়েছে। নেতাজী সুভাষ চন্দ্র বসুর বিষয়ে ছাত্রছাত্রীদের অনুপ্রাণিত করে তুলতে এবং শিক্ষক, কর্মচারী ও প্রশাসকদের উদ্বুদ্ধ করে তুলতে এই উদ্যোগ নেওয়া হয়েছে।
সমগ্র শিক্ষার আওতায় শিক্ষা মন্ত্রক দেশের সমস্ত রাজ্য ও কেন্দ্রশাসিত অঞ্চলে আবাসিক বিদ্যালয় ও ছাত্রাবাসগুলি পরিচালনার জন্য আর্থিক সহায়তা প্রদান করে থাকে। এর মূল উদ্দেশ্যই হল খুব কম জনবসতিপূর্ণ অঞ্চলে বা উপজাতি অঞ্চলে যেখানে বিদ্যালয় পরিচালনার ক্ষেত্রে সমস্যা রয়েছে সেখানকার শিশুদের শিক্ষাদানের বিষয়ে সুযোগ-সুবিধা প্রদান করা। এই আবাসিক বিদ্যালয়গুলির মাধ্যমে দরিদ্র ভূমিহীন পরিবারের শিশুদের শিক্ষাদানের সুবিধা প্রদান করা হয়েছে। এর ফলে একদিকে যেমন শিশু শ্রমিকের সমস্যা সমাধান করা সম্ভব হয়েছে, তেমনই সামগ্রিক শিক্ষা প্রদান করাও সম্ভবপর হচ্ছে। এ পর্যন্ত সমস্ত রাজ্য ও কেন্দ্রশাসিত অঞ্চলে ৩৮৩টি আবাসিক বিদ্যালয় এবং ৬৮০টি ছাত্রাবাসের সুবিধা চালু করা হয়েছে, যার মধ্যে পশ্চিমবঙ্গে আবাসিক বিদ্যালয় রয়েছে ১২টি এবং ছাত্রাবাস রয়েছে ১৯টি।
প্রধানমন্ত্রীরদপ্তর
আগামী ১৬ জুলাই উত্তরপ্রদেশে বুন্দেলখন্ড এক্সপ্রেসওয়ের উদ্বোধন করবেন প্রধানমন্ত্রী
নয়াদিল্লি, ১৩ জুলাই, ২০২২
আগামী ১৬ জুলাই উত্তরপ্রদেশ সফরে যাচ্ছেন প্রধানমন্ত্রী শ্রী নরেন্দ্র মোদী। ঐদিন বেলা ১১-৩০ মিনিট নাগাদ জালাউন জেলার কৈথেরি গ্রামে বুন্দেলখন্ড এক্সপ্রেসওয়ের উদ্বোধন করবেন তিনি। এই এক্সপ্রেসওয়ের শিলান্যাসও করেছিলেন প্রধানমন্ত্রী স্বয়ং ২০২০-র ২৯ ফেব্রুয়ারি তারিখে। মাত্র ২৮ মাসের মধ্যেই এক্সপ্রেসওয়েটির নির্মাণ কাজ সম্পূর্ণ হয়েছে। চারলেনের ২৯৬ কিলোমিটার দীর্ঘ এই সড়কটি নির্মাণ করতে ব্যয় হয়েছে ১৪,৮৫০ কোটি টাকা। দেশের সড়ক পরিকাঠামোর প্রসার ও উন্নয়নে কেন্দ্রীয় সরকারের অঙ্গীকার ও পদক্ষেপের একটি অঙ্গ হিসেবেই উত্তরপ্রদেশে এই সড়কপথ নির্মাণের কাজে হাত দেওয়া হয়। চারলেনের এই সড়কটিকে পরে ছয় লেনে রূপান্তরের একটি প্রস্তাবও রয়েছে। এই সড়কপথটি চিত্রকূট, বাঁদা, মাহোবা, হামিরপুর, জালাউন, আউরাইয়া এবং এটোয়া – এই সাতটি জেলার মধ্যে সংযোগ স্থাপন করবে।
বুন্দেলখন্ড এক্সপ্রেসওয়েটি সংশ্লিষ্ট অঞ্চলের অর্থনৈতিক উন্নয়নে বিশেষ সহায়ক হবে বলে আশা করা হচ্ছে।
PG/SKD/DM
(
মানবসম্পদবিকাশমন্ত্রক
দেশে বিদ্যালয় শিক্ষায় ও উচ্চশিক্ষায় ২০২০-র জাতীয় শিক্ষানীতি যুগান্তকারী সংস্কার নিয়ে আসবে౼ মানবসম্পদ উন্নয়ন মন্ত্রী
নয়াদিল্লি, ২৯ জুলাই, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ জানিয়েছেন, দেশে বিদ্যালয় শিক্ষা এবং উচ্চশিক্ষা ব্যবস্থায় ২০২০-র জাতীয় শিক্ষানীতি যুগান্তকারী পরিবর্তন নিয়ে আসবে। কেন্দ্রীয় মন্ত্রিসভা আজ এই শিক্ষানীতিতে অনুমোদন দেওয়ার পর সাংবাদিকদের সঙ্গে কথা বলার সময় মন্ত্রী জানান, দেশে এযাবৎকালে সবথেকে বেশি আলাপ-আলোচনা ও পরামর্শ গ্রহণের পর এই শিক্ষানীতি তৈরি করা হয়েছে। জনসাধারণের কাছ থেকে পরামর্শ চাওয়ার পর এই ড্রাফটের বিষয়ে ২ লক্ষ ২৫ হাজার পরামর্শ জমা পড়ে। প্রধানমন্ত্রী শ্রী নরেন্দ্র মোদী এবং কেন্দ্রীয় মন্ত্রিসভা এই শিক্ষানীতির অনুমোদন দেওয়ায় তিনি তাঁদের প্রতি কৃতজ্ঞতা প্রকাশ করেছেন। নতুন ভারত গঠনে এই নীতি গুরুত্বপূর্ণ ভূমিকা পালন করবে। শ্রী পোখরিয়াল নতুন শিক্ষানীতির জন্য সমস্ত ছাত্রছাত্রী, শিক্ষক-শিক্ষিকা, অভিভাবক-অভিভাবিকা এবং শিক্ষা জগতের সঙ্গে যুক্ত সকলকে অভিনন্দন জানিয়েছেন।
দপ্তরের প্রতিমন্ত্রী শ্রী সঞ্জয় ধোতরে বলেছেন, এই শিক্ষানীতি একটি সর্বাত্মক এবং ভবিষ্যৎমুখী শিক্ষা ব্যবস্থা গড়ে তুলবে। এই শিক্ষানীতির ফলে ৩ থেকে ৫ বছর বয়সী শিশুরা শিক্ষা ব্যবস্থা যুক্ত হতে পারবে। বিভিন্ন জটিল বিষয় নিয়ে চিন্তাভাবনা করার ক্ষমতা, পরীক্ষামূলক বিভিন্ন উদ্যোগ গ্রহণ এবং প্রয়োগের মাধ্যমে শিক্ষালাভের মতো গুরুত্বপূর্ণ বিষয়গুলি এই শিক্ষানীতির মাধ্যমে ছাত্রছাত্রীদের মধ্যে সঞ্চারিত হবে । এর মাধ্যমে ২ লক্ষ স্কুলছুট ছাত্রছাত্রীকে আবার ফিরিয়ে আনা সম্ভব হবে এবং দেশে একটি সর্বজনীন শিক্ষা ব্যবস্থা গড়ে তোলা হবে। অ্যাকাডেমিক ব্যাঙ্ক অফ ক্রেডিট, ন্যাশনাল রিসার্চ ফাউন্ডেশন এবং ন্যাশনাল মিশন অন ফান্ডামেন্টাল লিটারেসি অ্যান্ড নিউম্যারেসির মতো বেশ কিছু যুগান্তকারী পদক্ষেপ এই ব্যবস্থায় গ্রহণ করা হবে।
CG/CB/DM
(Visitor Counter : 196